**I NIT DE LA RECERCA BIOMÈDICA**

L’Institut d’Investigació Sanitària Pere Virgili, és el Centre d’Investigació constituït l’any 2005 per agrupar l’activitat de recerca biomèdica del Camp de Tarragona i Terres de l’Ebre.

L’IISPV amb l’objectiu de promoure, desenvolupar i gestionar la recerca sanitària i biomèdica, continua posant al servei de la població tots els avenços aconseguits.

Estem presents a:

* A l’Hospital Universitari Sant Joan de Reus
* A l’Hospital Universitari de Tarragona Joan XXIII
* A l’Hospital Universitari Institut Pere Mata
* A la Universitat Rovira i Virgili
* I, a les Terres de l’Ebre, a l’Hospital de Tortosa Verge de la Cinta.

La proximitat amb els problemes quotidians del pacient ens permet conèixer les malalties més comunes i més representatives de la nostra societat. I ens permet recollir les preguntes que sorgeixen en el dia a dia en la pràctica clínica.

La visió de l’’IISPV és ser un centre de referència nacional i internacional en recerca i translació biomèdica, al servei de la població i continuar desenvolupar-se com a instrument dels centres de salut de l’àmbit que li és propi.

Els àmbits de recerca els quals treballen l’Institut, són:

* Nutrició i Metabolisme.
* Neurociències i Salut Mental.
* Salut i Medi ambient.

L’IISPV està format per més de 250 persones entre investigadors, personal en formació i tècnics de suport a al recerca. El número de projectes actius és de 80 (tant nacionals i estatals com europeus i internacionals). A nivell nacional destacar el 5 projectes de la Marató de TV3. L’Institut també treballa en assajos clínics i col·labora amb el teixit industrial generant valor afegit.

El que ens interessa és que el coneixement generat es traslladi a la societat. És a dir, que arribi als nostres pacients amb rapidesa per poder respondre a les seves preguntes en forma de millores en prevenció, diagnòstic i tractaments.

Amb aquesta premissa i amb la voluntat de fer divulgació de l’activitat científica, l’IISPV organitza la I Nit de la Recerca Biomèdica IISPV, amb la conferència a càrrec del doctor Bonaventura Clotet.

L’objectiu de l’acte és donar a conèixer als nostres ciutadans el què és la investigació biomèdica i l’Institut de recerca que la duu a terme a casa nostra, ja que la salut de la població i dels pacients són els punt de partida del nostre treball de recerca multidisciplinari.

L’acte tindrà lloc el proper dimarts dia 19 de setembre 2017 a les 19:00 h al Saló Noble del Palau Bofarull, c/ Llovera 15 de Reus. Comptarem amb la presència de diverses autoritats del nostre país, investigadors del nostre Institut i, hi estan convidats tots els ciutadans.

El doctor Clotet, Referent mundial i amb múltiples reconeixements a una trajectòria brillant, està doctorat en Medicina per la Universitat Autònoma  de Barcelona (UAB) l’any 1981. Aquell mateix any, durant la seva residència com a especialista en Medicina Interna a l’Hospital Universitari de la Vall d’Hebron de Barcelona, va coincidir amb el primer cas de sida descrit a Espanya. Aquest fet va ser el detonant perquè centrés la seva carrera en aquesta greu malaltia. Actualment és el Cap de Servei de Malalties Infeccioses de l’Hospital Germans Trias i Pujol i codirigeix des del 2006 el projecte HIVACAT, programa català de Recerca de la Vacuna de la Sida. El doctor Clotet ha dut a terme la seva carrera científica en paral·lel amb la tasca docent i divulgadora, prioritzant la formació d’alta qualitat dels seus equips i el foment de la vocació investigadora entre el jovent. (<http://www.irsicaixa.es/cat>).